
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1389 


6 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάρτιση προγράμματος απασχόλησης {Νέων Θέσε¬ 
ων Εργασίας και Νέων Ελεύθερων Επαγγελματιών) 
στα πλαίσια του Ε.Π. "Καταπολέμηση του Αποκλει¬ 
σμού από την Αγορά Εργασίας". 

Χορήγηση άδειας μεταλλευτικών ερευνών στο Νομό 

Έβρου (Β.Ν. 589). 

Χορήγηση άδειας μεταλλευτικών ερευνών στο Νομό 
Έβρου (Β Ν. 591). 


ΑΠΟΦΑΣΕΙ Σ 

Αριθ. 33605 ( 1 ) 

Κατάρτιση προγράμματος απασχόλησης (Νέων Θέσεων 
Εργασίας και Νέων Ελεύθερων Επαγγελματιών) στα 
πλαίσια του Ε.Π. "Καταπολέμηση του Αποκλεισμού α¬ 
πό την Αγορά Εργασίας" 

0 ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 όπως συ¬ 
μπληρώθηκε με τα άρθρα 6,7 και 8 του Ν. 1836/89 για πα¬ 
ροχή κινήτρων ενίσχυσης της οικονομικής και περιφερει¬ 
ακής ανάπτυξης της χώρας και το Π.Δ. 245/86 (ΦΕΚ 
117/29.7.1986) και το άρθρο 6 του Ν. 2434/96. 

2. Τις αποφάσεις 115372/94 και 115373/94 του Υφυ¬ 
πουργού και του Υπουργού Εργασίας αντίστοιχα, μετιςο- 
ποίες καθορίστηκαν τα κριτήρια πιστοποίησης των ΚΕΚ, 
καθώς και το σύστημα διαχείρισης και παρακολούθησης 
των ενεργειών της Συνεχιζόμενης Επαγγελματικής Κα¬ 
τάρτισης. 

3. Τις αποφάσεις της Επιτροπής της Ε.Ε. με αριθ. 0 (94) 
1421 και (94) 1420 της 29.7.1994 για την έγκριση Επιχει¬ 
ρησιακών Προγραμμάτων Συνεχιζόμενης Επαγγελματι¬ 
κής Κατάρτισης και Καταπολέμησης του Αποκλεισμού α¬ 
πό την Αγορά Εργασίας αντίστοιχα, που εντάσσονται στο 
Β' ΚΠΣ. 

4. Την υπ' αριθ. 180373/13.5.1995 εγκύκλιο της Διεύ¬ 
θυνσης Σχεδιασμού και Εφαρμογών Προγραμμάτων Ε- 


ΚΤ του Υπουργείου Εργασίας και Κοινωνικών Ασφαλίσε¬ 
ων με την οποία προκηρύχθησαν οι όροι του Συστήμα¬ 
τος Πιστοποίησης και Διαχείρισης Ενεργειών του Λε.- 
τουργικού Προγράμματος του Β' Κ.Π.Σ. «Καταπολέμη¬ 
ση του Αποκλεισμού από την Αγορά Εργασίας» για το 
έτος 1996. 

5. Την υπ’αριθ. 108489,11.8.1997 Απόφαση του Υπ. Ερ¬ 
γασίας και Κοινωνικών Ασφαλίσεων σχετικά με το «Σύ¬ 
στημα Διαχείρισης, Αξιολόγησης. Παρακολούθησης και 
Ελέγχου Ενεργειών Καταπολέμησης ίου Αποκλεισμού α¬ 
πό την Αγορά Εργασίας» χρηματοδοτουμένων από το Ευ¬ 
ρωπαϊκό Κοινωνικό Ταμείο (ΕΚΤ) κατά τη μεταβατική πε¬ 
ρίοδο 1997. 

6 Την υπ' αριθ. 108139/20.7.1998 απόφαση του Υπ. Ερ¬ 
γασίας και Κοινωνικών Ασφαλίσεων, σχετικά με «τροπο¬ 
ποίηση, συμπλήρωσή και επέκταση της με αριθ 
108489/97 απόφασης του Υπ. Εργασίας και Κοινωνικών Α¬ 
σφαλίσεων, για τη συμπλήρωση και επέκταση ενεργειών 
που υλοποίησαν εγκεκριμένοι φορείς κατά τη μεταβατική 
περίοδο έτους 1997 και αφορούσαν άτομα με ειδικές α¬ 
νάγκες που προκύπτουν από σωματικές, ψυχικές και νοη 
τικές μειονεξίες». 

7. τις αποφάσεις της 4ης, 5ης και 6ης Επιτροπής Παρα 
κολούθησης του ανωτέρω Επιχειρησιακού Προγράμμα¬ 
τος. 

8. Την υπ’ αριθ. 111238/12.12.97 απόφαση του Υπ. Ερ 
γασίας και Κοινωνικών Ασφαλίσεων, για τα κριτήρια Πτ 
στοποιησης Κέντρων Επαγγελματικής Κατάρτισης που υ¬ 
λοποιούν ενέργειες του Ε.Π. «Καταπολέμηση του Απο¬ 
κλεισμού από την Αγορά Εργασίας» και αντίστοιχες 
ενέργειες που εντάσσονται στα άλλα Επιχειρησιακά Προ¬ 
γράμματα και Κοινοτικές Πρωτοβουλίες. 

9. Το υπ'αριθ. 105731/21.1.1999 έγγραφο του Υπ. Ερ¬ 
γασίας και Κοινωνικών Ασφαλίσεων, Διεύθυνση Σχεδια- 
σμού και Εφαρμογής Προγραμμάτων ΕΚΤ, το οποίο αφο¬ 
ρά τα εγκεκριμένα ποσά για την επιχορήγηση από τον 
Ο.Α.Ε.Δ. του Μέτρου 2 «Προώθηση στην Απασχόληση 
του Ε.Π.» «Καταπολέμηση του Αποκλεισμού από την Αγο¬ 
ρά Εργασίας». 

10. Το άρθρο 13 του Ν. 2150/94 (ΦΕΚ 98/Α) «Εθνικά Ιν¬ 
στιτούτο Εργασίας». 

11. Την υπ' αριθ. 1163/18.5.99 απόφαση του Δ.Σ. του 
Ο.Α.Ε.Δ. (αριθ. συνεδρ. 20/18.5.99} που μας υποβλήθηκε 
με το υπ’ αριθ. Β 110578 έγγραφό του. αποφασίζουμε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΑΡΤΙΖΟΥΜΕ 

Πρόγραμμα επιχορήγησης επιχειρήσεων για απασχό¬ 
ληση ανέργων και επιχορήγησης Νέων Ελεύθερων Επαγ- 
γελματιών, ατόμων ηλικίας 16 έως 65 ετών που ωφελήθη¬ 
καν από άλλες δράσεις (Προκατάρτιση - Κατάρτιση - 
Σ ΥΎ. - Προώθηση στην Απασχόληση) στα πλαίσια του 
Ε.Π. «Καταπολέμηση του Αποκλεισμού από την Αγορά 
Εργασίας», κατά τα έτη 1996 -1999, για την δημιουργία 
τριών χιλιάδων (3.000) συνολικά θέσεων εργασίας, το ο¬ 
ποίο ανά υποπρόγραμμα διαρθρώνεται ως εξής : 
ΥΠΟΠΡΟΓΡΑΜΜΑ 1 

Άτομα με Ειδικές Ανάγκες, θέσεις 690 

ΥΠΟΠΡΟΓΡΑΜΜΑ 2 

Γ ια Μετανάστες -Παλ/ντες- Πρόσφυγες, κλπ, θέσεις 650 

ΥΠΟΠΡΟΓΡΑΜΜΑ 3 

Ομάδα Στόχος 3 για Φυλακισμένους - 

Αποφυλακισμένους - Ανήλικους παραβάτες θέσεις 155 

Ομάδα Στόχος 4 για Αποθεραπευμένους και 

πρώην χρήστες ναρκωτικών ουσιών θέσεις 235 

Ομάδα Στόχος 5 για Αρχηγούς 

Μονογονεϊκών Οικογενειών θέσεις 300 

Ομάδα Στόχος 6 για Ατομα απομακρυσμένων 
ορεινών & νησιωτικών περιοχών θέσεις 200 

Ομάδα Στόχος 7 για Ατομα με πολιτιστικές και 
θρησκευτικές ιδιαιτερότητες θέσεις 200 

Στο Υποπρόγραμμα 3 δημιοσργούνται συνολικά σε όλες τις ομά¬ 
δες στόχο 1.090 θέσεις 

ΥΠΟΠΡΟΓΡΑΜΜΑ 4 

Γ ία άτομα με διανοητικά προβλήματα και 

ψυχικές ασθένειες θέσεις 570 

ΠΡΟΓΡΑΜΜΑ Α - ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ ΓΙΑ 
ΤΗΝ ΔΗΜΙΟΥΡΓΙΑ «ΝΕΩΝ ΘΕΣΕΩΝ ΕΡΓΑΣΙΑΣ» 

1. ΕΠΙΧΕΙΡΗΣΕΙΣ ΠΟΥ ΕΝΤΑΣΣΟΝΤΑΙ ΣΤΟ ΠΡΟΓΡΑΜ¬ 
ΜΑ 

Το πρόγραμμα αφορά την επιχορήγηση Ιδιωτικών επι¬ 
χειρήσεων, Αναπτυξιακών επιχειρήσεων Τοπικής Αυτοδι¬ 
οίκησης (σύμφωνα με τα προβλεπόμενα στο άρθρο 1, 
παρ, 3 και 4, του Ν. 2527/97), Αστικών μη Κερδοσκοπικών 
Επιχειρήσεων, Κοινωνικών Επιχειρήσεων, Συνεταιρι¬ 
σμών, Επαγγελματικών Σωματείων και Ενώσεων αυτών 
και γενικά εργοδοτών. 

2. ΕΠΙΧΕΙΡΗΣΕΙΣ ΠΟΥ ΔΕΝ ΕΝΤΑΣΣΟΝΤΑΙ ΣΤΟ ΠΡΟ¬ 
ΓΡΑΜΜΑ 

Δεν εντάσσονται στο πρόγραμμα Κρατικοί φορείς, ανε¬ 
ξάρτητα από το καθεστώς Δημοσίου, Ιδιωτικού ή Μικτού 
Δικαίου που τους διέπει, όπως αναφέρονται στην παρ. 1 
του άρθ. 51 του Ν. 1892/1990, όπως τροποποιήθηκε με 
την παρ. 6 του άρθρου 4 του Ν. 1943/1991 : 

• Ολες οι ΔΕΚΟ (ΔΕΗ, ΕΥΔΑΠ, ΟΣΕ, ΕΛΤΑ, ΕΟΤ, ΕΟΜ- 
ΜΕΧ, ΟΑΣΑ, ΟΤΕ, κλπ) και οι θυγατρικές τους εταιρείες, 
η Ολυμπιακή Αεροπορία και οι θυγατρικές της εταιρείες, 
η ΕΠΑΕ, οι ΠΑΕ. τα αθλητικά σωματεία, η ΕΣΑΚ 

• Ολες γενικά οι Τράπεζες, οι πολιτικές οργανώσεις και 
τα κόμματα 

3. ΠΟΣΟ ΕΠΙΧΟΡΗΓΗΣΗΣ 

Το βασικό ποσό της επιχορήγησης για κάθε προσλαμ¬ 
βανόμενο άτομο ορίζεται στις 7.000 δρχ, ημερησίους και 
για όλα τα υποπρογράμματα. 

Προκειμένου να διασφαλιστεί η εξατομικευμένη προ¬ 


σέγγιση της κατάστασης του κάθε ατόμου, το βασικό πο¬ 
σό επιχορήγησης προσαυξάνεται ως εξής: 

- 500 δρχ. επιπλέον την ημέρα, αν το άτομο είναι Άτομο 
με Ειδικές Ανάγκες, Απεξαρτημένο, Αποφυλακισμένο, ή 
Νεαρά Παραβατικό Άτομο. 

- 500 δρχ. επιπλέον την ημέρα, αν το άτομο είναι γυναί¬ 
κα. 

- 500 δρχ. επιπλέον την ημέρα, αν το άτομο κατοικεί σε 
απομακρυσμένη, ορεινή και νησιωτική περιοχή. 

- 500 δρχ. επιπλέον την ημιέρα , αν το άτομο είναι άνω 
των 45 ετών. 

Στην περίπτωση κατά την οποία ο χρήστης του προ¬ 
γράμματος δικαιούται περισσότερες των δύο προσαυξή- 
σεων, τότε θα ληφθούν υπόψη μόνο οι δύο, ούτως ώστε η 
ημερήσια επιδότηση της απασχόλησής του να μην υπερ¬ 
βαίνει το ποσό των 8.000 δρχ. 

4. ΔΙΑΡΚΕΙΑ ΕΠΙΧΟΡΗΓΗΣΗΣ 

4.1 Η διάρκεια της επιχορήγησης για κάθε προσλαμβα¬ 
νόμενο άτομο ορίζεται στους εικοσιτέσσερις (24) μήνες 
το ανώτερο και για όλα τα υποπρογράμματα. 

4.2 Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι είκοσι έξι (26) η¬ 
μέρες κατ' ανώτατο όριο για κάθε μήνα (25 για αμειβόμε- 
νους με μηνιαίο μισθό και 26 για αμειβόμενους με ημερο¬ 
μίσθιο). 

Η επιχορήγηση δεν μπορεί να συνεχιστεί μετά τιο 
31.10.2001. 

5. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις για την υπαγωγή στο πρό¬ 
γραμμα αυτό είναι: 

5.1 Τα άτομα που θα προσληφθούν θα πρέπει: 

• να έχουν την Ελληνική υπηκοότητα ή 

• την υπηκοότητα κράτους μέλους της Ε.Ε. ή 

• να είναι Έλληνες ομογενείς και να απασχολούνται νό¬ 
μιμα στην Ελλάδα ή 

• να εμπίπτουν στο άρθρο 11 -ου ΚΑΝ/ΕΟΚ/1612/68, 

• ή να είναι πρόσφυγες ή μετανάστες που έχουν νόμιμη 
άδεια παραμονής και εργασίας 

και να έχουν ενταχθεί στο Ε.Π του Β ΚΠΣ Καταπολέ¬ 
μηση του Αποκλεισμού από την Αγορά Εργασίας κατά τα 
έτη 1996 -1999" 

5.2 Στο πρόγραμμα μπορούν να ενταχθούν όλα τα άτο¬ 
μα ανεξάρτητα από τον αρχικό σχεδίασμά των φορέων 
για αυτοαπασχόληση ή ετεροαπασχόλησή τους. 

5.3 Δεν επιχορηγούνται εργοδότες για εργαζόμενους, 
οι οποίοι είναι σύζυγοι ή συνδέονται με Α' βαθμού συγγέ¬ 
νεια εξ αίματος. 

5.4 Δεν επιχορηγούνται όλες οι επιχειρήσεις που λει¬ 
τουργούν αποκλειστικά και μόνο βραδινές ώρες. 

5.5 Δεν επιχορηγούνται Ο.Ε. Ε.Ε., Α.Ε. και Ε.Π.Ε., για 
τους ομορρύθμους εταίρους στις Ο.Ε. και Ε.Ε για τα μέ¬ 
λη του Δ.Σ. στις Α,Ε. και για τους διαχειριστές που έχουν 
εταιρική μερίδα στις Ε.Π.Ε. 

5.6 Ο εργοδότης δεν δεσμεύεται για τυχόν απολύσεις 
του υπόλοιπου προσωπικού της επιχείρησης, ούτε για το 
διάστημα πριν την πρόσληψη του ατόμου, ούτε κατά την 
διάρκεια απασχόλησής του. 

Σε περίπτωση οικειοθελούς αποχώρησης ή απόλυσης 
μισθωτού που προσλήφθηκε με το πρόγραμμα, η επιχεί¬ 
ρηση μπορεί να τον αντικαταστήσει εντός τριάντα (30) η¬ 
μερολογιακών ημερών με άλλο άτομο που ολοκλήρωσε 
το ίδιο πρόγραμμα και να επιχορηγηθεί για το υπόλοιπο 

χρονικό διάστημα, Η μη αντικατάσταση του ατόμου δεν ε¬ 
πιφέρει κυρώσεις στον εργοδότη. 

5.7 Οι ανήλικοι 16-17 ετών που θα προσληφθούν με το 
παραπάνω πρόγραμμα, θα απασχοληθούν με την επιφύ¬ 
λαξη του άρθρου 2 και 8 του Ν. 1837/89 «για την προστα¬ 
σία των ανηλίκων κατά την απασχόληση». 

6. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα μία επιχείρηση θα πρέ¬ 
πει να υποβάλει στην αρμόδια Υπηρεσία του ΟΑΕΔ: 

6.1 Για το Νομό Αττικής {πλην Τ.Υ. ΟΑΕΔ Μεγάρων, Ε¬ 
λευσίνας και Λαυρίου). 

6.1 .α) στο Γρ. Εργασίας Ειδικών Κοινωνικών Ομάδων Α¬ 
θηνών , εφ’ όσον πρόκειται για Ατομα με Ειδικές Ανάγκες, 
για Αποφυλακισμένα, Νεαρά Παραβατικά και Απεξαρτη- 
μένα Άτομα 

6.1.β) στις κοινές δομές του ΟΑΕΔ, δηλαδή, στα κατά 
τόπους Κέντρα Προώθησης Απασχόλησης (ΚΠΑ) ή Γρ. 
Εργασίας ή Τ.Υ. εφ’ όσον πρόκειται για τις υπόλοιπες ο¬ 
μάδες στόχου (παλιννοστούντες, μετανάστες, αρχηγοί 
μονογονεικών οικογενειών, άτομα απομακρυσμένων ο¬ 
ρεινών και νησιωτικών περιοχών, άτομα με πολιτιστικές 
και θρησκευτικές ιδιαιτερότητες) 

6.1 ,γ) Σε εξαίρεση της παρ. (5.1 ,β) όλες οι ομάδες στό¬ 
χο που εμπίπτουν γεωγραφικά στην αρμοδιότητα του 
Γ ραφείου Εργασίας Αθηνών, θα εξυπηρετούνται από το 
Γ ραφείο Εργασίας Ειδικών Κοινωνικών Ομάδων Αθηνών. 

6.2 Για τους Νομούς Αχαΐας, Ηρακλείου Κρήτης, Θεσ¬ 
σαλονίκης, Λάρισας και Μαγνησίας, και για όλα τα Υπο¬ 
προγράμματα/ Ομάδες Στόχο, στα αντίστοιχα Γραφεία 
Εργασίας Ειδικών Κοινωνικών Ομάδων 

6.3 Για όλους τους υπόλοιπους Νομούς της επικράτει¬ 
ας και για όλα τα υποπρογράμματα/ ομάδες στόχο, στις 
κοινές δομές του ΟΑΕΔ, δηλαδή Κέντρα Προώθησης Α¬ 
πασχόλησης (ΚΠΑ) ή Γρ. Εργασίας ή Υ.Ν. ή Τ.Υ. από τη 
δημοσίευση της παρούσας, τα εξής δικαιολογητικσ : 

Από τον υπεύθυνο Φορέα υλοποίησης της ενέργειας 
της προώθησης της απασχόλησης του εγκεκριμένου 
προγράμματος από το Υπ. Εργασίας και Κοιν. Ασφαλίσε¬ 
ων, περιόδου 1996-1999: 

1 Αναλυτικά πίνακα με τα ονόματα των ατόμων που συμ¬ 
μετείχαν σε ενέργειες (ανά υποπρόγραμμα και ομάδα 
στόχο) και προτείνονται να επιδοτηθεί η απασχόλησή 
τους, 

1 Πίνακα με τα στοιχεία των εργοδοτών που θα απασχο¬ 
λήσουν τα συγκεκριμένα άτομα, καθώς και την διάρκεια 
απασχόλησήςτους. 

1 Αίτηση του εργοδότη που θα περιέχει: την επωνυμία 
της επιχείρησης, το αντικείμενο της οικονομικής δραστη¬ 
ριότητας και τον αριθμό των ατόμων που θα προσλάβει. 
στα πλαίσια του εγκεκριμένου προγράμματος 

6.4 Η εγκριτική απόφαση υπαγωγής στο πρόγραμμα, 
θα Γκδίδετα από τους προϊσταμένους των αρμοδίων Υ¬ 
πηρεσιών του ΟΑΕΔ, εντός δεκαπέντε (15) εργασίμων η¬ 
μερών το ανώτερο, από την ημερομηνία υποβολής της 
σχετικής αίτησης. 

Κατ’ εξαίρεση είναι δυνατόν, επιχείρηση η οποία προ- 
σέλαβε άτομα τριάντα (30) εργάσιμες ημέρες πριν από 
την ημερομηνία υποβολής της αίτησης, να υπαχθεί στο 
πρόγραμμα και να επιχορηγηθεί από την ημερομηνία 
πρόσληψης του ατόμου. 

Αντίγραφα των εγκριτικών αποφάσεων θα κοινοποιού¬ 
νται για την καταβολή της επιχορήγησης στις αρμόδιες 


κατά περιοχή Υπηρεσίες του ΟΑΕΔ, στον εργοδότη και θα 
αποστέλλονται αμέσως στην Διοίκηση ΟΑΕΔ - Υπηρεσία 
Ειδικών Κοινωνικών Ομάδων. 

Οι αρμόδιες Υπηρεσίες που θα εκδίδουν τις εγκριτικές 
αποφάσεις θα τηρούν σχετικό Μητρώο ανά υποπρό- 
γραμμα/Ομάδα Στόχο. 

7. ΔΙΚΑΙΟΛΟΓΗΤΙΚΑ ΓΙΑ ΤΗΝ ΚΑΤΑΒΟΛΗ ΤΗΣ ΕΠΙΧΟ¬ 
ΡΗΓΗΣΗΣ 

Για την καταβολή της επιχορήγησης, η επιχείρηση θα υ¬ 
ποβάλλει οτην αρμόδια Υπηρεσία του ΟΑΕΔ, τα εξής δι- 
καιολογητικά: 

α) Κατάσταση που θα περιλαμβάνει το ονοματεπώνυ¬ 
μο των προσληφθέντων βάσει του προγράμματος (κατά 
υποπρόγραμμα/ Ομάδα Στόχο), την χρονολογία γέννη¬ 
σής τους, την ειδικότητά τους, τον συνολικό αριθμό η¬ 
μερών απασχόλησής τους, το συνολικό ακαθάριστο πο¬ 
σό που δικαιούται ο κάθε εργαζόμενος, το ποσό με το ο¬ 
ποίο βαρύνεται ο ΟΑΕΔ, καθώς και στήλη υπεύθυνης 
δήλωσης οτην οποία θα έχουν υπογράψει τα προσλη- 
φθέντα άτομα ότι απασχολήθηκαν και πληρώθηκαν για 
το χρονικό διάστημα για το οποίο ζητείται η επιχορήγη¬ 
ση. 

β) Φωτοτυπημένα αντίγραφα της αναγγελίας πρόσλη¬ 
ψης των εργαζομένων (μόνο για την πρώτη φορά κατα¬ 
βολής της επιδότησης). 

γ) Βιβλιάριο αγοράς ενιτήμων ή βεβαίωση του ΙΚΑ ή του 
αρμόδιου ασφαλιστικού Φορέα, ότι καταβλήθηκαν οι α¬ 
σφαλιστικές εισφορές για το χρονικό διάστημα για το ο¬ 
ποίο ζητείται η επιχορήγηση. 

δ) Βεβαίωση φορολογικής και ασφαλιστικής ενημερό¬ 
τητας, εφ' όσον καταβαλλεται επιχορήγηση άνω των 
300.000 δρχ. 

ε) Η επιχορήγηση θα καταβάλλεται κάθε δίμηνο και ε¬ 
ντός είκοσι (20) εργασίμων ημερών από την υποβολή των 
σχετικών για την είσπραξη της επιχορήγησης δικαιολα- 
γητικών 

στ) Ως τελευταία ημερομηνία υποβολής της αίτησης ε¬ 
πιχορήγησης και για αξιώσεις μέχρι 31 10.2001, ορίζεται 
η 25.11.2001. Ως τελευταία ημερομηνία παραλαβής της 
επιταγής από τον ΟΑΕΔ ορίζεται η 21.12.2001 και με την 
υποχρέωση του δικαιούχου να την εξαργυρώσει από την 
τράπεζα, οπωσδήποτε μέχρι τις 31.12.2001. 

ζ) Η αρμόδια Υπηρεσία του ΟΑΕΔ μετά τον έλεγχο των 
δικαιολογητικών, θα προβαίνει στην καταβολή της επιχο¬ 
ρήγησης. 

8. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

8,1 Είναι δυνατή η επιμήκυνση του χρόνου επιχορήγη¬ 
σης κατά δύο (2) το πολύ μήνες, σπς περιπτώσεις που 
διακόπτεται η απασχόληση του εργαζόμενου, λόγω: 

- σοβαρής ασθένειας, η οποία θα βεβαιώνεται με ιατρι¬ 
κή γνωμάτευση Δημόσιου φορέα 

- κυοφορίας - τοκετού 

8 2 Σε καμία όμως περίπτωση η επιμήκυνση δεν μπορεί 
να ισχύει μετά την 31.10 2001, οπότε και λήγει αυτόματα 
η επιχορήγηση. 

8.3 Εργοδότες που προσέλαβαν άτομα με αρχική πρό¬ 
βλεψη απασχόλησης μικρότερου χρονικού διαστήμα¬ 
τος των 24 μηνών, μπορούν να παρατείνουν την απα¬ 
σχόληση των ατόμων αυτών, μέχρι την συμπλήρωση του 
24μηνου και να επιχορηγηθούν, αφού προηγουμένως υ¬ 
ποβάλλουν σχετική αίτηση στην αρμόδια Υπηρεσία του 
ΟΑΕΔ. 

9. ΑΞΙΩΣΕΙΣ 

Αξιώσεις των εργοδοτών για είσπραξη της επιχορήγη¬ 
σης για άτομα που έχουν υπαχθεί στο πρόγραμμα της α¬ 
πόφασης αυτής, ασκούνται μέσα σε έξι (6) μήνες από το 
μήνα της πραγματικής απασχόλησης των ατόμων αυτών, 
πλην του τελευταίου μήνα του προγράμματος (ΟΚΤΩ¬ 
ΒΡΙΟΣ 2001), όπου η αίτηση είσπραξης της επιχορήγη¬ 
σης. θα πρέπει να υποβληθεί μέχρι την 25.11 2001. 

10. ΛΗΞΗ ΙΣΧΥΟΣ ΤΟΥ ΠΡΟΓΡΑΜΜΑΤΟΣ 

Η ισχύς της απόφασης αυτής λήγει την31.10.2001 

ΠΡΟΓΡΑΜΜΑ Β 

«ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ» 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Το πρόγραμμα αφορά την επιχορήγηση Νέων Ελεύθε¬ 
ρων Επαγγελματιών (ΝΕΕ), ατόμων που εντάχθηκαν στο 
Λ.Π. του Β' ΚΠΣ "Καταπολέμηση του Αποκλεισμού από 
την Αγορά Εργασίας", κατά τα έτη 1996 -1999. 

2. ΠΟΣΟ ΕΠΙΧΟΡΗΓΗΣΗΣ 

α) Το βασικό ποσό επιχορήγησης για κάθε ΝΕΕ που ε¬ 
ντάσσεται στο πρόγραμμα αυτό, ορίζεται στα 3.000.000 
δρχ., το οποίο προσαυξάνεται κατά . 

- 300.000 δρχ., εφ' όσον το άτομο είναι γυναίκα. 

- 300.000 δρχ., εφ' οσον το άτομο κατοικεί σε απομα¬ 
κρυσμένη. ορεινή και νησιωτική περιοχή. 

- 300.000 δρχ., αν το άτομο είναι άνω των 45 ετών. 

- 400.000 δρχ, αν το άτομο είναι Ατομο με Ειδικές Ανά¬ 
γκες. 

Απεξαρτημένο ή Αποφυλακισμένο Άτομο. 

Ο ΝΕΕ μπορεί να κάνει χρήση και μέχρι δύο των παρα¬ 
πάνω περιπτώσεων προσαύξησης, ανεξάρτητα αν συ¬ 
ντρέχουν περισσότερες των δύο προϋποθέσεων. 

β) Από το ποσό αυτό προκαταβάλλεται το ένα εκατομ¬ 
μύριο (1,000.000) δρχ. μετά την έκδοση της εγκριτικής α¬ 
πόφασης υπαγωγής στο πρόγραμμα. 

Το υπόλοιπο ποσό καταβάλλεται σε έξι (6) ισόποσες δι¬ 
μηνιαίες δόσεις, 

Απαίτηση της πρώτης δόσης κατοχυρώνεται μετά από 
διάστημα ενός (1) τουλάχιστον μηνός από την καταβολή 
της προκαταβολής 

γ) Στην περίπτωση συνεταιρισμών ή άλλων εταιρικοί."/ 
σχημάτων είναι δυνατόν το ποσό της προκαταβολής να 
προσδιορίζεται από τον Φορέα και να είναι μικρότερο του 
ενός εκατομμυρίου {1.000.000) δρχ. ανά δικαιούχο, ανά¬ 
λογα με τις προβλεπόμενες λειτουργικές - οργανωτικές 
δαπάνες του Φορέα, στην περίπτωση αυτή διαμόρφωνε - 
ται ανάλογα το ποσό των δίμηνων δόσεων. 

3. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε Νέο Ελεύθερο 
Επαγγελματία που υπάγεται στο πρόγραμμα αυτό, ορίζε¬ 
ται σε δεκατρείς {13) μήνες από την ημερομηνία έκδοσης 
της σχετικής εγκριτικής απόφασης. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις υπαγωγής στο πρόγραμμα 

αυτά είναι: 

4.1 Τα άτομα που υπάγονται θα πρέπει: 

• να έχουν την Ελληνική υπηκοότητα ή 

• την υπηκοότητα κράτους μέλους της Ε.Ε. ή 

• να είναι Έλληνες ομογενείς και να απασχολούνται νό¬ 
μιμα στην Ελλάδα ή 

• να εμπίπτουν στο άρθρο 11 του ΚΑΝ/ΕΟΚ/ί 612/68, 

• ή να είναι πρόσφυγες ή μετανάστες που έχουν νόμιμη 


άδεια παραμονής και εργασίας και να έχουν ενταχθεί στο 
Λ.Π. του Β' ΚΠΣ “Καταπολέμηση του Αποκλεισμού από 
την Αγορά Εργασίας", κατά τα έτη 1996 -1999 

4.2 Στο πρόγραμμα μπορούν να ενταχθούν όλα τα άτο¬ 
μα, ανεξάρτητα από τον αρχικό σχεδίασμά των Φορέων 
για αυτοαπασχόληση ή ετεροατασχόλησή τους. 

4.3 Η έναρξη επιτηδεύματος και η λειτουργία της επι¬ 
χείρησης να έχει γίνει μετά την 1 -7-1998. 

4.4 Η απασχόληση του ΝΕΕ στην επιχείρηση πρέπει να 
είναι πλήρης και αποκλειστική. 

4.5 Η επιχείρηση μπορεί να λεσουργεί και στην κατοικία 
του ΝΕΕ, εφόσον υπάρχει ειδικά διαμορφωμένος χώρος. 

4.6 Για την υπαγωγή στο πρόγραμμα και την καταβολή 
της προκαταβολής ο ΝΕΕ δεν ελέγχεται αν διαθέτει ή όχι 
κεφάλαιο για την ανάπτυξη της επιχείρησης. 

5. ΕΠΙΧΟΡΗΓΗΣΗ ΕΤΑΙΡΕΙΩΝ - ΣΥΝΕΤΑΙΡΙΣΜΩΝ - ΚΟΙ¬ 
ΝΟΠΡΑΞΙΩΝ 

Σε περίπτωση που οι Νέοι Ελεύθεροι Επαγγελματίες 
δημιουργούν εταιρικές επιχειρήσεις με τη μορφή ΟΕ, ΕΕ, 
ΕΠΕ, Συνεταιρισμών ή Αστικών Εταιρειών μη κερδοσκο¬ 
πικού χαρακτήρα ή Κοινοπραξιών ή Κοινωνικών Επιχειρή¬ 
σεων, θα μπορούν να υπάγοντα· στο πρόγραμμα χωρίς α¬ 
ριθμητικό περιορισμό, εφ' όσον: 

- Προσκομίσουν καταστατικό σύστασης της Εταιρείας 
ή Συνεταιρισμών ή Κοινοπραξιών η Κοινωνικών Επιχειρή¬ 
σεων, κλπ. 

Απασχολούνται με πλήρη και αποκλειστική απασχόλη¬ 
ση στην επιχείρηση. 

6. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν είναι δυνατή η υπαγωγή στο πρόγραμμα : 

α. Των Ανωνύμων Εταιρειών 

β. Των επιχειρήσεων που δεν εδρεύουν στην Ελλάδα 

γ. Των επιχειρήσεων που δεν λειτουργούν κατά τους ε¬ 
πιτόπιους ελέγχους που διενεργούνται από τον ΟΑΕΔ. 

δ. Των ΝΕΕ που είχαν επιχορηγηθεί κατά την τελευταία 
τετραετία (δηλαδή από το 1995 και μετά) από αντίστοιχο 
πρόγραμμα ΝΕΕ του ΟΑΕΔ. 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα αυτό ένας ΝΕΕ, πρέπει 

να υποβάλλει στην αρμόδια Υπηρεσία του ΟΑΕΔ: 

7.1 Για το Νομό Αττικής (πλην Τ.Υ. ΟΑΕΔ Μεγάρων. Ε¬ 
λευσίνας και Λαυρίου) 

7.1 .α) στο Γρ. Εργασίας Ειδικών Κοινωνικών Ομάδων Α¬ 
θηνών . εφ’ όσον πρόκειται για Άτομα με Ειδικές Ανάγκες, 
για Αποφυλακισμένα. Νεαρά Παραβατικά και Απεξαρτη- 
μένα Άτομα 

7.1 .β) στις κοινές δομές του ΟΑΕΔ, δηλαδή, στα κατά 
τόπους Κέντρα Προώθησης Απασχόλησης (ΚΠΑ) ή Γρ. 
Εργασίας ή Τ.Υ. εφ’ όσον πρόκειται για τις υπόλοιπες ο¬ 
μάδες στοχου (παλιννοστούντες. μετανάστες, αρχηγοί 
μονογονεικών οικογενειών, άτομο απομακρυσμένων ο¬ 
ρεινών και. νησιωτικών περιοχών, άτομα με πολιτιστικές 
και θρησκευτικές ιδιαιτερότητες) 

7.1 ,γ) Σε εξαίρεση της παρ. (7.1 .β) όλες οι ομάδες στό¬ 
χο που εμπίπτουν γεωγραφικά στην αρμοδιότητα του 
Γ ραφείου Εργασίας Αθηνών, θα εξυπηρετούνται από το 
Γραφείο Εργασίας Ειδικών Κοινωνικών Ομάδων Αθηνών. 

7.2 Για τους Νομούς Αχαΐας, Ηρακλείου Κρήτης, Θεσ¬ 
σαλονίκης, Λάρισας και Μαγνησίας, και για όλο τα Υπο- 

προγράμματα/ Ομάδες Στόχο, στα αντίστοιχα Γραφεία 
Εργασίας Ειδικών Κοινωνικών Ομάδων 

7.3 Για όλους τους υπόλοιπους Νομούς της επικράτει¬ 
ας και για όλα τα υποπρογράμματα/ ομάδες στόχο, στις 
κοινές δομές του ΟΑΕΔ, δηλαδή Κέντρα Προώθησης Α¬ 
πασχόλησης (ΚΠΑ) ή Γρ. Εργασίας ή Υ.Ν. ή Τ.Υ. 

τα εξής δικαιολογητικά : 

- Βεβαίωση έναρξης δραστηριότητας της επιχείρησης 
από την αρμόδια Δ.Ο.Υ. 

- Βεβαίωση του υπεύθυνου Φορέα υλοποίησης της ε¬ 
νέργειας "προώθηση στην απασχόληση”, ότι ο Νέος Ε¬ 
λεύθερος Επαγγελματίας συμμετείχε σε εγκεκριμένο α¬ 
πό το Υπ. Εργασίας και Κοιν. Ασφαλίσεων Πρόγραμμα, 
στα πλαίσια του Λ.Π. “Καταπολέμηση του Αποκλεισμού α¬ 
πό την Αγορά Εργασίας", κατά τα έτη 1996 -1999 (αναφέ- 
ροντας και το υποπρόγραμμα - ενέργεια στο οποίο συμ¬ 
μετείχε το άτομο). 

- Αίτηση - δήλωση που θα περιέχει τα πλήρη στοιχεία 
της νέας επιχείρησης. 

8. ΕΚΔΟΣΗ ΑΠΟΦΑΣΗΣ 

8.1 Την απόφαση υπαγωγής στο πρόγραμμα θα εκδί¬ 
δουν οι κατά τόπους προϊστάμενοι των αρμοδίων Υπηρε¬ 
σιών του ΟΑΕΔ, εντός είκοσι (20) ημερών από την ημερο¬ 
μηνία κατάθεσης της αίτησης, αφού πρώτα : 

α) Εξετάσουν τα προσκομισθέντα δικαιολογητικά. 

β) Συνεκτιμήσουν την Έκθεση Ελέγχου που θα πρέπει 
να συντάσσει ο αρμόδιος υπάλληλος μετά από επιτόπια ε¬ 
πίσκεψη στην έδρα της επιχείρησης. 

8.2 Οι εγκριτικές αποφάσεις θα κοινοποιούνται για την 
καταβολή της επιχορήγησης στις αρμόδιες κατά περιοχή 
Υπηρεσίες του ΟΑΕΔ, στον Νέο Ελεύθερο Επαγγελματία, 
καθώς και στην Διοίκηση - Υπηρεσία Ειδικών Κοινωνικών 
Ομάδων, για την παρακολούθηση του προγράμματος. 

8.3 Οι αρμόδιες Υπηρεσίες του ΟΑΕΔ (ΚΠΑ ή Γραφεία 
Εργασίας ή Γραφεία Εργασίας Ειδικών Κοινωνικών Ομά¬ 
δων ή Υ.Ν. ή Τ.Υ.,) τηρούν Μητρώο ανά υποπρόγραμμα / 
Ομάδα Στόχος, των Νέων Ελεύθερων Επαγγελματιών 
που υπάγονται στο πρόγραμμα αυτό. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

α) Για την είσπραξη της προκαταβολής ο ΝΕΕ θα υπο¬ 
βάλλει αίτηση στην αρμόδια υπηρεσία του ΟΑΕΔ, η οποία 
υποχρεούται στην έκδοση της σχετικής απόφασης πλη¬ 
ρωμής μέσα σε είκοσι (20) ημερολογιακές ημέρες. 

β) Γ ια την είσπραξη των επόμενων έξι (6) δόσεων η επι¬ 
χορήγηση θα καταβάλλεται σε διμηνιαία βάση. Ο ΝΕΕ έ¬ 
χει δικαίωμα να υποβάλλει αίτηση για πληρωμή της 1ης 
δόσης μετά από ένα μήνα από την ημερομηνία που υπέ¬ 
βαλλε την αίτηση για πληρωμή της προκαταβολής. 

γ) Ειδικά για την είσπραξη της πρώτης δόσης, ο ΝΕΕ υ- 
ποχρεούται να προσκομίσει παραστατικά στοιχεία λει¬ 
τουργικών και οργανωτικών εξόδων της επιχείρησης (ε¬ 
ξοπλισμός, αγορές πρώτων υλών, ενοίκια, ΔΕΗ, ΟΤΕ, α¬ 
σφάλιση κλπ), αντίστοιχα περίπου του ποσού της 
προκαταβολής που εισέπραξε (1.000.000 δρχ. ή λιγότερο 
εάν πρόκειται για εταιρικό σχήμα). 

δ) Για οποιαδήποτε αλλαγή στη μορφή, λειτουργία, ε¬ 
πωνυμία, είδος, δ/νση κλπ της επιχείρησης, ο ελεύθερος 
επαγγελματίας ή ο εκπρόσωπος της επιχείρησης υπο- 
χρεούται να ενημερώνει εγκαίρως και εγγράφως την αρ¬ 
μόδια υπηρεσία του ΟΑΕΔ 

ε) Γ ία δικαιούχους που θα ολοκληρώσουν το πρόγραμ¬ 


μα μέχρι τις 31.10.2001, τελευταία ημερομηνία είσπρα¬ 
ξης της επιδότησης (παραλαβής της επιταγής από τον Ο¬ 
ΑΕΔ) ορίζεται η 21.12 2001, με την υποχρέωση να εξαρ¬ 
γυρώσουν την επιταγή από την τράπεζα μέχρι 31.12.2001 

στ) Γ ια περιπτώσεις ΝΕΕ που τυχόν δεν θα ολοκληρώ¬ 
σουν το πρόγραμμα επιχορήγησης μέχρι τις 31.10.2001 
και για αξιώσεις που μπορεί να έχουν μέχρι και τις 

31.12.2001. ορίζεται ως τελευταία ημερομηνία για την κα¬ 
τάθεση της αίτησης είσπραξης της επιχορήγησης η 

15.11.2001, δηλαδή για αξιώσεις που αφορούν το διά¬ 
στημα από 1.11.2001 εως 31.12.2001, το αναλογούν πο¬ 
σό θα προκαταβάλεται στον δικαιούχο. 

Σε ότι αφορά την παραλαβή της επιταγής από τον ΟΑ¬ 
ΕΔ και την είσπραξή της από την τράπεζα, ισχύουν τα α- 
ναφερόμενα στην παρ. (9ε) της παρούσας. 

10. ΛΗΞΗ ΙΣΧΥΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα ΝΕΕ λήγει στις 31.12.2001. 

Γ. ΠΡΟΓΡΑΜΜΑ ΕΡΓΟΝΟΜΙΚΗΣ ΔΙΕΥΘΕΤΗΣΗΣ ΧΩ¬ 
ΡΟΥ ΕΡΓΑΣΙΑΣ. 

1 .ΚΑΤΑΡΤΙΣΗ ΠΡΟΓΡΑΜΜΑΤΟΣ 

Το πρόγραμμα αφορά την επιχορήγηση της εργονομι¬ 
κής διευθέτησης του χώρου εργασίας, εκατό (100) Ατό¬ 
μων με Ειδικές Ανάγκες. 

Στο πρόγραμμα υπάγονται όσα ΑΜΕΑ (ΥΠ.1) έχουν ω¬ 
φεληθεί από άλλες δράσεις (Προκατάρτιση - Κατάρτιση - 
Σ.Υ.Υ.- Προώθηση στην Απασχόληση) στα πλαίσια του 
Ε.Π. "Καταπολέμηση του Αποκλεισμού από την Αγορά Ερ¬ 
γασίας" κατά τα έτη 1996-1999 και έχουν ενταχθεί στο 
πρόγραμμα επιδότησης Νέων Θέσεων Εργασίας ή στο 
πρόγραμμα επιχορήγησης Νέων Ελεύθερων Επαγγελμα- 
τιών της παρούσας υπουργικής απόφασης. 

2. ΠΟΣΟ ΕΠΙΧΟΡΗΓΗΣΗΣ 

Ο ΟΑΕΔ θα συμμετέχει σε ποσοστό 95% επί του συνο¬ 
λικού κόστους της απαιτούμενπς για την εργονομική δι¬ 
ευθέτηση δαπάνης και μέχρι του ποσού των 800.000 δρχ. 
για κάθε μία από αυτές, κατά περίπτωση. 

3. ΥΠΑΓΩΓΗ ΣΤΟ ΠΡΟΓΡΑΜΜΑ 

Για την υπαγωγή στο πρόγραμμα απαιτούνται: 

3.1 Αίτηση του εργοδότη που προσέλαβε το ΑΜΕΑ ή του 
Νέου Ελεύθερου Επαγγελματία ΑΜΕΑ 

3.2 Αντίγραφο της απόφασης υπαγωγής: 

• της επιχείρησης στο πρόγραμμα επιδότησης Νέων 
Θέσεων Εργασίας (και αντίγραφο πρόσληψης του ατό¬ 
μου) ή 

• του ΑΜΕΑ στο πρόγραμμα επιχορήγησης Νέων Ε¬ 
λεύθερων Επανγελματίων 

3.3 Εκθεση της αρμόδιας υπηρεσίας του ΟΑΕΔ για τη 
σκοπιμότητα υλοποίησης της εργονομικής διευθέτησης 
του χώρου εργασίας του ΑΜΕΑ. 

Βάσει των παραπάνω, θα εκδίδεται απόφαση υπαγω¬ 
γής στο πρόγραμμα, η οποία θα κοινοποιείται στον εργο¬ 
δότη ή στο ΝΕΕ και στην αρμόδια για την πληρωμή υπη¬ 
ρεσία του ΟΑΕΔ. 

4. ΔΙΚΑΙΟΛΟΓΗΤΙΚΑ ΠΛΗΡΩΜΗΣ 

Για την καταβολή του αναλογούντος στον ΟΑΕΔ ποσού 
του κόστους της εργονομικής διευθέτησης, ο εργοδότης 
ή ο ΝΕΕ ΑΜΕΑ θα υποβάλει αίτηση και θα προσκομίσει τα 
σχετικά με τη δαπάνη της εργονομικής διευθέτησης, τι¬ 
μολόγια. 

Η αρμόδια για την καταβολή της επιχορήγησης Υπηρε¬ 
σία του Ο.Α.Ε.Δ. μετά τον έλεγχο των απαιτούμενων δι- 

καιολογητικών προβαίνει στην πληρωμή του ποσού που 
αντιστοιχεί στον ΟΑΕΔ (σε ποσοστό 95% επί του συνολι¬ 
κού ύψους της κάθε δαπάνης). 

Ως τελευταία προθεσμία για την κατάθεση της αίτησης 
και των δικαιολογητικών για την είσπραξη της επιχορήγη¬ 
σης ορίζεται η 31.10.2001, η παραλαβή της επιταγής από 
τον ΟΑΕΔ μέχρι τις 21.12.2001 και η εξαργύρωση της ε¬ 
πιταγής από την τράπεζα δεν μπορεί να γίνει μετά τις 

31.12.2001. 

5. ΚΟΣΤΟΣ ΤΟΥ ΠΡΟΓΡΑΜΜΑΤΟΣ 

Το κόστος του προγράμματος "Γ* θα καλυφθεί από το 
Υπ. 1, ΚΩΔ 0639β 

6. ΛΗΞΗ ΙΣΧΥΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα εργονομικής διευθέτησης λήγει στις 

31.10.2001. 

ΓΕΝΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΟΣ 
Α. «ΝΕΩΝ ΘΕΣΕΩΝ ΕΡΓΑΣΙΑΣ» ΚΑΙ 
Β. «ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ» 

1. Παροχή Συνοδευτικών Υποστηρικτικών Υπηρεσιών. 
Κατά την διάρκεια της επιδότησης της απασχόλησης, τα 
άτομα που θα ενταχθούν στα προγράμματα ΝΘΕ και ΝΕΕ, 
θα λαμβάνουν μια σειρά από συνοδευτικές - υποστηρικτι¬ 
κές υπηρεσίες που στοχεύουν στο να διευκολύνουν την 
προσαρμογή τους στον εργασιακό χώρο και την ισότιμη έ¬ 
νταξη / επανένταξή τους στον ευρύτερο κοινωνικό χώρο. 

Οι υπηρεσίες αυτές παρέχονται από εξειδικευμένους υ¬ 
παλλήλους του Οργανισμού, ειδικά επιφορτισμένους με 
αυτό το έργο και αφορούν: 

- Καταγραφή των ατόμων σε ειδικό μητρώο, ανά υπο¬ 
πρόγραμμα και εφ Γ όσον πρόκειται για το Υπ.3 και ανά Ο¬ 
μάδα Στόχο. 

- Λήψη ατομικού ιστορικού με συνεντεύξεις - κατάρτιση 
ατομικού φακέλου 

- Παροχή ψυχοκοινωνικής στήριξης - ενθάρρυνσης - ε¬ 
νεργοποίησης και συμβουλευτικής στα άτομα 

- Συνεργασία με εργοδότες και απασχολούμενα άτομα 
και παροχή συμβουλευτικής, για την προσαρμογή των α¬ 
τόμων στον εργασιακό χώρο, για την επίλυση τυχόν προ¬ 
βλημάτων που προκύπτουν, την ανάπτυξη σχέσεων αλλη- 
λοαποδοχής και την δημιουργία προοπτικών διατήρησης 
της θέσης εργασίας και μετά την λήξη του προγράμματος. 

- Στήριξη και συμβουλευτική στους Νέους Ελεύθερους 
Επαγγελματίες. 

- Συμβουλευτική και στήριξη των ατόμων για την αντι¬ 
μετώπιση άλλων προβλημάτων που συμβάλλουν στον 
κοινωνικό τους αποκλεισμό. 

- Συνεργασία και στήριξη των οικογενειών των χρηστών 
για την ανπμετώπιση άλλων οικογενειακών προβλημάτων 
αλλά και για την ενθάρρυνση-ανάπτυξη οικογενειακών υ¬ 
ποστηρικτικών σχέσεων, της προσπάθειας των ατόμων 
να αυτονομηθούν κοινωνικά και οικονομικά. 

- Δημιουργία βάσης δεδομένων, ενημέρωσή της κατά 
την διάρκεια του προγράμματος - επεξεργασία δεδομέ 
νων - μελέτη και αξιολόγηση των ευρημάτων. 

- Παρακολούθηση - αξιολόγηση της εξελικτικής πορείας 
και της κοινωνικό οικονομικής αυτονόμησης των χρηστών, 
καθώς και της πορείας των προγραμμάτων απασχόλησης. 

Η παροχή Συνοδευτικών Υποστηρικτικών Υπηρεσιών 
εγγυάται και προάγει μια δομική, συστηματική, πολυδιά¬ 
στατη και εξατομικευμένη προσέγγιση των ατόμων, η ο¬ 
ποία θα: 


• Τα ενεργοποιεί και τα ενδυναμώνει για την ένταξη και 
την παραμονή τους στην αγορά εργασίας. 

• Εκτιμά και αντιμετωπίζει άλλους εξωγενείς παράγο¬ 
ντες που δρουν ανασταλτικά στην κοινωνικό - οικονομική 
ενσωμάτωσή τους. 

Η συνέργεια δε. των δράσεων "Απασχόληση" - "Παροχή 
ΣΥΥ", αποτελεί μια συνεκτική δέσμη μέτρων, που συ¬ 
μπληρώνει και αποτελεί το προσδοκώμενο όφελος - στό¬ 
χο των άλλων ενεργειών (προκατάρτιση - κατάρτιση - 
Σ Υ Υ.) και θα διασφαλίζει την επιτυχή ένταξη / επανέντα¬ 
ξη των ατόμων στην παραγωγική διαδικασία και σε άλλες 
κοινωνικές δραστηριότητες και θα οδηγήσει στην έξοδό 
τους από τον φαύλο κύκλο "φτώχεια - ανεργία - κοινωνική 
διαφοροποίηση - απομόνωση". 

Για την παροχή των Συνοδευτικών Υποστηρικτικών Υ¬ 
πηρεσιών θα λειτουργήσουν σε όλες τις Υπηρεσίες απα¬ 
σχόλησης του Οργανισμού ειδικά Γ ραφεία στήριξης των 
χρηστών του προγράμματος και θα στελεχωθούν από ε- 
ξειδικευμένο μόνιμο προσωπικό, καθώς και από προσω¬ 
πικό το οποίο θα προσληφθεί για το σκοπό αυτό, στα πλαί¬ 
σια του Υπ. 5 - "Ανάπτυξη Δομών", του Ε.Π. “Καταπολέμη¬ 
ση του αποκλεισμού από την αγορά εργασίας” 

2. ΕΝΣΤΑΣΕΙΣ 

Κάθε διαφορά που θα προκύπτει κατά την εφαρμογή 
του προγράμματος μεταξύ των ενδιαφερομένων και των 
Υπηρεσιών του ΟΑΕΔ, θα παραπέμπεται στον Περ/κό 
Δ/ντή. ο οποίος θα αποφαίνεται εω ός δέκα (10) ημερών, 
χωρίς ένσταση του ενδιαφερόμενοί 
Σε περίπτωση απορριπτικής απόφασης από τον Περ/κό 
Δ/ντή, ο ενδιαφερόμενος δύναται εντός τριάντα (30) ημε¬ 
ρών από την κοινοποίησή της, να ασκήσει ένσταση και η 
διαφορά θα επιλύεται από το Δ.Σ. του ΟΑΕΔ, μετά από ει- 
σήγηση της Υπηρεσίας Ειδικών Κοινωνικών Ομάδων. 

3. ΚΑΛΥΨΗ ΘΕΣΕΩΝ 

Σε περίπτωση που οι προβλεπόμενες θέσεις κάποιου υ¬ 
ποπρογράμματος καλυφθούν, είναι δυνατόν να γίνεται 
χρήση των θέσεων άλλου υποπρογράμματος που δεν έ¬ 
χει απορροφητικότητα 

4. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών Απασχόλησης, οι οποίες χρηματοδο¬ 
τούνται από το ΕΚΤ και τον ΟΑΕΔ, λαμβάνονται τα ανα¬ 
γκαία μέτρα με σκοπό: 

- Την πίστη τήρηση των Εθνικών και Κοινοτικών διατά¬ 
ξεων. 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις σχύουσες ρυθμίσεις. 

- Την πρόληψη ή την διαπίστωση τυχόν παραβάσεων. 

- Την ανάκτηση τυχόν κστοβληθέ\των κεφαλαίων μετά 
την διαπίστωση σχετικής παράβασης. Την εξακρίβωση 
της σύννομης διεξαγωγής των 

χρηματοδοτούμενων από το ΕΚΤ ενεργειών, 
β) Η διεξαγωγή ελεγχων σπς χρηματοδοτούμενες από 
το ΕΚΤ ενέργειες προβλέπεται: 

- Από τις διατάξεις των άρθρων 206 και 209, 
εδάφ. Β της Συνθήκης ΕΟΚ 

- Από τον Καν. 4253/88 (άρθρο 25, παρ. 1 και 6) 

- Από τον Καν. 4255/88 που αφορά το ΕΚΤ 

- Από τον Ν.2082/93, άρθρο 23 
-Από τον Καν, 1681/94 

- Από τον Καν. 2988/95 του Συμβουλίου της Ευρωπαϊκής 
Ενωσης, που καθορίζει την έννοια της απάτης (ίΙΚΕΑΡΑ) 

- Από τον Καν. 2185/96 του Συμβουλίου της Ευρωπαϊκής 
Ένωσης της 11ης. 11.96 

- Από τον Καν. 2064/97 της Επιτροπής της 15.10.97 που 
καθορίζει τις λεπτομερείς διατάξεις του Κανονισμού 
4253/88 σχετικά με το δημοσιονομικό έλεγχο των δράσε¬ 
ων που συγχρηματοδοτούνται από τα διαρθρωτικά τα¬ 
μεία και ο οποίος διενεργείται από τα κράτη - μέλη. 

γ) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που α- 
ναφέρονται στην παρούσα ΥΑ για 2 χρόνια μετά την λήξη 
του προγράμματος. 

δ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν α¬ 
ποκλίσεις, ανά 3μηνο θα παρακολουθούνται; 

- Η κάλυψη των θέσεων 

- Η καταβολή των επιχορηγήσεων κλπ 

Γ ια τις ανωτέρω ενέργειες θα συντάσσονται εκθέσεις. 

5. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων Απασχόλησης υλο¬ 
ποιείται σε τρεις βαθμίδες: 

- Πρωτοβάθμιος που διενεργείται από υπαλλήλους των 
Γρ. Εργασίας, ΚΠΑ, Γρ. Εργασίας Ειδικών Κοινωνικών Ο¬ 
μάδων, Υ.Ν., Τ.Υ. του ΟΑΕΔ, που ορίζονται με απόφαση 
των προϊσταμένων των οικείων υπηρεσιών 

- Δευτεροβάθμιος που διενεργείται από υπαλλήλους 

των Περ/κών Δ'νσεων του ΟΑΕΔ, που ορίζονται με από- 
φαση των Περ/κων Δ/ντων. __ 


- Τριτοβάθμιος που διενεργείται με εντολή της Διοίκη¬ 
σης του ΟΑΕΔ. 

Οι ελεγκτές του τριτοβάθμιου ελέγχου ορίζονται με α¬ 
πόφαση του Διοικητή του ΟΑΕΔ, ύστερα από πρόταση 
της Υπηρεσίας Ειδικών Κοινωνικών Ομάδων. 

Οι έλεγχοι και των τριών βαθμιδών πραγματοποιούνται 
από δύο (2) ελεγκτές. 

Σκοπός του ελέγχου είναι η εξακρίβωση της ορθής ή μη υ¬ 
λοποίησης του προγράμματος απασχόλησης και η διαπίστω¬ 
ση και επίλυση των προβλημάτων που τυχόν προκύπτουν. 

Κατά τον έλεγχο για την διαπίστωση της υλοποίησης 
του προγράμματος θα συντάσσεται έκθεση. 

Έλεγχο για το παραπάνω πρόγραμμα μπορούν επίσης 
να διενεργούν εντεταλμένα όργανα του Υπ. Εργασίας και 
Κοιν. Ασφαλίσεων, του Υπ. Οικονομικών και της Ευρωπαϊ¬ 
κής Ένωσης. 

6. ΚΑΛΥΨΗ ΔΑΠΑΝΗΣ 

Α) Η δαπάνη του παραπάνω προγράμματος προϋπολο¬ 
γίζεται να ανέλθει στα 

6.143.083.519 δρχ., δηλαδή για το οικονομικό έτος 
1999 600.000.000 δρχ., 

για το έτος 2000 3.085.850.110 δρχ. και για το έτος 2001 

2.457.233.407 δρχ. 

Β) Η δαπάνη αυτή θα καλυφθεί: 

• 80 % από το ΕΚΤ και 

• 20 % από τον ΟΑΕΔ, 

ήτοι 4.914.466.800 δρχ. και 1.228.616.700 δρχ. αντί¬ 
στοιχα. 

Η παραπάνω δαπάνη αναλύεται ως εξής:_ 



Φορέας 


ΧΡΗΜΑΤΟΔΟΤΗΣΗ 


Υποπρόγραμμ. 

650 

Συνολική Δαπάνη 




Κωδικός 


ΕΚΤ (80%) 

ΕΘΝΙΚΗ (20%) 

Υπ. 1 

0639 β 

1.723.359.924 δρχ. 

1.378.687.939 δρχ. 

344.671.984 δρχ. 

Υπ. 2 

0639 β 1 

1.477.231.041 δρχ. 

1.181.784.832 δρχ. 

295.446.208 δρχ. 

Υπ. 3 Ομάδα 
Στόχος 3 

Υπ. 3 Ομάδα 

0639 β 2 




Στόχος 4 

Υπ. 3 Ομάδα 

0639 β 6 




Στόχος 5 

Υπ. 3 Ομάδα 

0639 β 3 




Στόχος 6 

Υπ. 3 Ομάδα 

0639 β 4 

1.533.182.723 δρχ. 

1.226.546.178 δρχ. 

306.636.544 δρχ. 

Στόχος 7 

0639 β 5 




Υπ.4 

0639 β9 

1.409.309.831 δρχ. 

1.127.447.864 δρχ. 

281 861.966 δρχ. 


ΣΥΝΟΛΟ 

6,143.083.519 δρχ. 

4.914 466.813 δρχ. 

1.228.616.702 δρχ. 


Γ) Γ ια την ανωτέρω δαπάνη που αφορά την χρηματο¬ 
δότηση από το ΕΚΤ, τα ποσά έχουν ήδη εγκριθεί από 
το Υπουργείο Εργασίας και Κοιν. Ασφαλίσεων, σύμ¬ 
φωνα με τα στοιχεία που μας κοινοποιήθηκαν με το υπ' 
αριθμ. 10573 1/21-1-1999 έγγραφο της Δ/νσης Σχεδια- 
σμού και Εφαρμογών Προγραμμάτων ΕΚΤ του Υπουρ¬ 
γείου. 

Δ) Για την ανωτέρω δαπάνη που αφορά τον ΟΑΕΔ έχει 
εγγράφει πίστωση ύψους 600.000.000 δρχ. στον προϋπο¬ 


λογισμό του ΟΑΕΔ, στον φορέα 650, έτους 1999 και 


στους κωδικούς: 

Φορέας 

Υποπρόγραμμα 

650 


Κωδικός 

Υπ. 1 

0639 β 

Υπ . 2 

0639 β 1 


Εγγεγραμμένη δαπάνη 
για το 1999 

100.000.000 δρχ. 
100.000.000 δρχ. 

• ι 


Υπ. 3 Ομάδα 
Στόχος 3 

0639 β 2 

30 000.000 δρχ. 

Υπ. 3 Ομάδα 
Στόχος 4 

0639 β 6 

30.000.000 δρχ. 

Υπ. 3 Ομάδα 
Στόχος 5 

0639 β 3 

200.000.000 δρχ. 

Υπ. 3 Ομάδα 
Στόχος 6 

0639 β 4 

100.000.000 δρχ. 

Υπ. 3 Ομάδα 
Στόχος 7 

0639 β 5 

20.000.000 δρχ. 

Υπ.4 

0639 β9 

20.000.000 δρχ. 

ΣΥΝΟΛΟ 


600.000.000 δρχ. 


Δεν απαιτείται σύμπραξη του Υπουργού Οικονομικών 
για τον λόγο ότι η σχετική απόφαση δεν εμπίπτει στις δια¬ 
τάξεις της παρ, 3 του άρθρου 22 του Ν. 2362/95 {Περί δη¬ 
μοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-*- 

Αριθ. 770/ΔΒΕ/Φ.24.2/8 (2) 

Χορήγηση άδειας μεταλλευτικών ερευνών στο Νομό Έ¬ 
βρου {Β.Ν. 589), 

Ο ΝΟΜΑΡΧΗΣ ΕΒΡΟΥ 

1. Με την ταυτάριθμη απόφασή μας που εκδόθηκε σύμ¬ 
φωνα με τις διατάξεις του Ν.Δ. 210/73, του Ν. 274/76 “Πε¬ 
ρί Μεταλλευτικού Κώδικος» και του Π.Δ. 92/93 και ύστερα 
από την αίτηση - δήλωση της «Μ.Ε.8.Ε.» Α.Μ.Ε.Β.Ν.Ε. που 
επιδόθηκε νόμιμα σε μας στις 26.11.1997 και πήρε Β.Ν. 
589, και ύστερα από το αριθ. Φ. 114.1/58/196271/Σ. 
435/17.3.1998 έγγραφο του ΓΕΣ με το οποίο γίνεται περι¬ 
κοπή του ζητηθέντος χώρου, χορηγήθηκε στην παραπάνω 
Α.Μ.Ε.Β.Ν.Ε Αδεια Μεταλλευτικών Ερευνών διάρκειας 
τριών (3) ετών, σε χώρους έκτασης σε χώρους έκτασης Ε3 

3.345.672 στρεμμάτων, Ε4 = 3.795,893 και Εό = 265,216 
στρεμμάτων αντίστοιχα, που βρίσκονται στην περιφέρεια 
του Διαμερίσματος Μαυροκκλησίου του Δήμου Ορφέα 
της Επαρχίας Διδ/χου του Νομού Έβρου, με τα εξής όρια: 

Κ.Φ.Χ. “ΔΙΔΥΜΟΤΕΙΧΟΥ» κλίμακα 1:100.000 1_=41*15' 
Μ = +2*45'. 

Συντεταγμένες κορυφών γηπέδων (προβολή ΗΑΤΤ 


Κ.Φ.Χ. Διδ/χου) 





ΧΩΡΟΣ Ε3 


Α15 X = 

-17.000,000 

Ψ = 

7.500,000 

Α14Χ = 

-17.200,000 

Ψ = 

10.100,000 

Α13 X = 

-20.900,000 

Φ = 

10.900,000 

Α12 X = 

-20.730,000 

Φ = 

11.000,000 

Α11 Χ = 

-16.700,000 

Ψ = 

10,280,000 

Α4 X = 

-16.650,000 

Ψ = 

10.250,000 

32 X = 

-14.649.850 

Ψ = 

10.220,147 

23 X = 

-16.581,947 

Φ = 

9.096,162 

22 Χ = 

-16.571,695 

Ψ = 

7.415,098 



ΧΩΡΟΣ Εα 


21 X = 

-16.179,329 

Ψ = 

7.337,320 

24 Χ = 

-16,172,598 

Ψ = 

8.927,553 

25 Χ = 

-14.288,608 

Ψ = 

9.666,396 


30 Χ = 

-14.066,762 

ψ = 

9.282,295 

28 Χ = 

-13.261,910 

ψ =: 

9.369.647 

Α32 X — 

-13.236,708 

Φ = 

8.820,224 

Α5 X = 

-15.000,000 

Ψ=· 

8.700,000 

Α31 X = 

-14.560,822 

Ψ = 

7.016,485 



ΧΩΡΟΣ Εί 


27 Χ = 

-14.130,585 

Ψ = 

9.897,714 

31 Χ = 

-14.049,916 

Φ = 

10,211,193 

Α3 X = 

-13.300,000 

Ψ = 

10.200,000 

29 X = 

-13.283,962 

φ = 

9.850,368 


Η άδεια χορηγήθηκε με όρους που αναφέρονται στην α¬ 
πόφασή μας. 

Παράβαση των όρων που τέθηκαν αποτελεί λόγω ανά¬ 
κλησης της άδειας από την υπηρεσία μας. 

Στην άδεια μεταλλευτικών ερευνών που χορηγήθηκε, ε¬ 
φαρμόζονται οι διατάξεις του Ν.Δ. 210/73 και του Ν, 
274/76. 

Η περίληψη να δημοσιευθεί στην Εφημερίδα της Κυ¬ 
βερνήσεως, 

Αλεξανδρούπολη, 14 Ιουνίου 1999 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

Αριθ. 873/ΔΒΕ/Φ24.2/9 (3) 

Χορήγηση άδειας μεταλλευτικών ερευνών στο Νομό Έ¬ 
βρου (Β.Ν. 591). 

Ο ΝΟΜΑΡΧΗΣ ΕΒΡΟΥ 

1. Με την ταυτάριθμη απόφασή μας που εκδόθηκε σύμ¬ 
φωνα με τις διατάξεις του Ν.Δ. 210/73, του Ν. 274/76 «Περί 
Μεταλλευτικού Κωδικός» και του Π.Δ. 92/93 και ύστερα από 
την αίτηση - δήλωση της «Μ.Ε.Β.Ε.» Α.Μ.Ε.Β.Ν.Ε. που επι- 
δόθηκε νόμιμα σε μας στις 26.11.1897 και πήρε Β.Ν. 591, και 
ύστερα από το αριθ. Φ. 114.1/58/196271/Σ. 435/17.3.1998 
έγγραφο του ΓΕΣ με το οποίο συναινεί για τη χορήγηση 
ΑΜΕ στο σύνολο της ζητηθείσας έκτασης, χορηγήθηκε 
στην παραπάνω Α.Μ.Ε.Β.Ν.Ε. Αδεια Μεταλλευτικών Ερευ¬ 
νών διάρκειας τριών (3) ετών, σε χώρο έκτασης Ε = 7.305 
στρεμμάτων, που βρίσκονται στην περιφέρεια του Δ ιαμε- 
ρίσματος Μαυροκκλησίου του Δήμου Ορφέα της Επαρχίας 
Διδ/χου του Νομού Έβρου, μετά εξής όρια: 

Κ.Φ.Χ. “ΑΙΣΥΜΗ» κλίμακα 1:100.000 ί=41*15’ Μ = 
+2*15'. 


Α25 

X = 

17.600 

φ 

12.450 

Α26 

X = 

20.400 

Ψ== 

16,100 

Α27 

X = 

20.800 

Φ -· 

13.200 

Α28 

X = 

19.400 

ψ 

11.300 


Η άδεια χορηγήθηκε με όρους που αναφέρονται στην 
απόφασή μας. 

Παράβαση των όρων που τέθηκαν αποτελεί λόγω ανα- 
κλήσεως της αδείας από την υπηρεσία μας. 

Στην άδεια μεταλλευτικών ερευνών που χορηγήθηκε, ε¬ 
φαρμόζονται οι διατάξεις του Ν.Δ. 210/73 και του Ν. 274/76. 

Η περίληψη να δημοσιευθεί στην Εφημερίδα της Κυ¬ 
βερνήσεως. 

Αλεξανδρούπολη. 14 Ιουνίου 1999 

Ο Νομάρχης 
ΓΕΩΡΓΙΟΣ ΝΤΟΛΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



